చెన్నై, ఏప్రిల్ 22(ఆంధ్రజ్యోతి): శశికళపై తిరుగుబావుటా ఎగరేసిన మాజీ ముఖ్యమంత్రి ఒ.పన్నీర్సెల్వం వర్గం అధికార అన్నాడీఎంకేలో విలీనంపై సోమవారం ఇరువర్గాల మధ్య చర్చ జరగనుంది. ‘కలసి ఉంటే కలదు సుఖం’ అన్న విషయాన్ని కొత్తగా గ్రహించిన అన్నాడీఎంకే ఇరువర్గాలు.. తాజాగా ఏకమయ్యేందుకు సిద్ధమైన విషయం తెలిసిందే. పలు అవాంతరాల అనంతరం ఇరువర్గాల నుంచి చెరి ఏడుగురు నేతలతో కమిటీలు కూడా ఏర్పాటయ్యాయి. ఈ కమిటీలు సోమవారం అన్నాడీఎంకే ప్రధాన కార్యాలయంలో చర్చించనున్నాయి. ఆదివారమే భేటీ కావాలని తొలుత భావించినా.. సీఎం ఎడప్పాడి పళనిస్వామి నీతి ఆయోగ్ సమావేశం కోసం ఢిల్లీ వెళ్లినందున.. సోమవారానికి కమిటీల భేటీ వాయిదా పడింది. ఓపీఎస్ వర్గం ఇప్పటికే తమకు సీఎం పదవి, పార్టీ ప్రధాన కార్యదర్శి పదవితో పాటు 3 మంత్రి పదవులు కావాలని డిమాండ్ చేసిన విషయం తెలిసిందే. అయితే ఈ వ్యవహారం సరి కాదని ‘ఢిల్లీ పెద్దలు’ చెప్పిన నేపథ్యంలో ఇరువర్గాలు కూర్చొని మాట్లాడుకోవాలని నిర్ణయించాయి. కాగా శనివారం ఓపీఎస్ నివాసంలో విలీన కార్యాచరణ కమిటీ భేటీ అయి చర్చించింది. అధికార అన్నాడీఎంకే నేతలతో చర్చించాల్సిన అంశాలను ఈ సమావేశంలో నిర్ణయించారు. కాగా అంతా అనుకున్నట్టు జరిగితే వచ్చే వారమే మంత్రివర్గ పునర్వ్యవస్థీకరణ ఉంటుందని ఓపీఎస్ వర్గం వ్యాఖ్యానిస్తోంది. తమకు మంత్రి పదవుల రాక సంగతెలా ఉన్నా.. శశికళ అనుయాయులుగా ముద్రపడ్డ ముగ్గురు మంత్రులపై వేటు ఖాయమని ఓపీఎస్ వర్గం గట్టిగా చెబుతోంది. కాగా, అన్నాడీఎంకే వ్యవహారంలో బీజేపీ జోక్యం చేసుకోబోదని కేంద్ర పట్టణాభివృద్ధి, సమాచార మంత్రి ఎం.వెంకయ్యనాయుడు పునరుద్ఘాటించారు. శనివారం సాయంత్రం చెన్నై వచ్చిన ఆయన విమానాశ్రయంలో విలేకరులతో మాట్లాడారు. తమిళనాడులో సంక్షోభం తొలగి సుస్థిరమైన పాలన ఉండాలని కేంద్రం కోరుకుంటోందని చెప్పారు. తమిళనాడు రైతుల వ్యవహారం రాష్ట్ర ప్రభుత్వ పరిఽధిలోనిదన్నారు. కరవు కోరల్లో చిక్కుకున్న తమిళనాడుకు కేంద్రం రూ.2 వేల కోట్ల నిధులు అందజేసిందని తెలిపారు. సీఎంగా జయ ప్రకటించిన అభివృద్ధి, సంక్షేమ పథకాలకు అవసరమైన నిధుల కేటాయింపులో ఎలాంటి మార్పు ఉండబోదని వెంకయ్య స్పష్టం చేశారు. మరోవైపు.. అన్నడీఎంకే నేత టీటీవీ దినకరన్ను ఢిల్లీ పోలీసులు శనివారం విచారించారు. పార్టీ గుర్తు ‘రెండాకుల’ కోసం ఎన్నికల సంఘం(ఈసీ) అధికారికి లంచం ఇవ్వచూపారనే ఆరోపణలపై ఆయనను ప్రశ్నించారు. కట్టుదిట్టమైన భద్రత మధ్య మధ్యాహ్నం 3 గంటలకు చాణక్యపురి ఇంటర్స్టేట్ సెల్ కార్యాలయంలో విచారణ మొదలైంది. దినకరన్ వెంట వచ్చిన న్యాయవాదులను పోలీసులు లోపలికి అనుమతించలేదు.
chennai, epril 22(aandhrajyoti): sasikalapai tirugubavuta egaresina maji mukhyamantri o.pannirselvam vargam adhikara annadienkelo vileenampai somavaram iruvargaala madhya charcha jaraganundi. ‘kalasi unte kaladu sukham’ anna vishayaanni kottagaa grahinchina annadienke iruvargaalu.. taajaagaa ekamayyenduku siddhamaina vishayam telisinde. palu avaantaraala anantaram iruvargaala nunchi cheri eduguru nethalatho kamiteelu kuudaa erpatayyayi. ee kamiteelu somavaram annadienke pradhaana kaaryaalayamlo charchinchanunnaayi. aadivaarame bheti kaavaalani toluta bhavinchina.. cm edappadi palaniswamy neethi aayog samavesam kosam dhilli vellinanduna.. somavaaraaniki kamiteela bheti vaayidaa padindi. ops vargam ippatike tamaku cm padavi, party pradhaana kaaryadarsi padavitho paatu 3 mantri padavulu kaavaalani demand chesina vishayam telisinde. ayithe ee vyavahaaram sari kaadani ‘dhilli peddalu’ cheppina nepathyamlo iruvargaalu kuurchoni matladukovalani nirnayinchaayi. kaga sanivaaram ops nivaasamlo vileena kaaryaacharana commity bheti ayi charchinchindi. adhikara annadienke nethalatho charchinchaalsina amsaalanu ee samavesamlo nirnayinchaaru. kaga antaa anukunnattu jarigithe vache varame mantrivarga punarvyavastheekarana untundani ops vargam vyaakhyaanistondi. tamaku mantri padavula raaka sangatela unna.. sasikala anuyayuluga mudrapadda mugguru mantrulapai vetu khayamani ops vargam gattigaa chebutondi. kaga, annadienke vyavahaaramlo bgfa jokyam chesukobodani kendra pattanaabhivruddhi, samachara mantri em.venkayyanaayudu punarudghaatinchaaru. sanivaaram saayantram chennai vachina aayana vimaanaasrayamlo vilekarulatho matladaru. tamilanaadulo sankshobham tolagi susthiramaina paalana undaalani kendram korukuntondani cheppaaru. tamilanadu raitula vyavahaaram rashtra prabhutva paridhiloonidannaaru. karavu korallo chikkukunna tamilanaaduku kendram roo.2 vela kotla nidhulu andajesindani telipaaru. cmga jaya prakatinchina abhivruddhi, sankshema pathakaalaku avasaramaina nidhula ketayimpulo elanti maarpu undabodani venkayya spashtam chesaru. marovaipu.. annadienke netha ttv dinakarannu dhilli poliisulu sanivaaram vichaarinchaaru. party gurtu ‘rendaakula’ kosam ennikala sangham(eesee) adhikaariki lancham ivvachuupaaranee aaropanalapai aayananu prasninchaaru. kattudittamaina bhadrata madhya madhyaahnam 3 gantalaku chanakyapuri interstate sel kaaryaalayamlo vichaarana modalaindi. dinakaran venta vachina nyaayavaadulanu poliisulu lopaliki anumatinchaledu.